SET ปิดลบ 9 จุดเซ่นแรงขายกลุ่ม Global plays แนะจับตา TISCO ประกาศงบฯไตรมาส 3 พรุ่งนี้
SET ปิดลบ 9 จุดเซ่นแรงขายกลุ่ม Global plays แนะจับตา TISCO ประกาศงบฯไตรมาส 3 พรุ่งนี้ โดยดัชนีปิดตลาดวันนี้ ที่ระดับ 1,607.50 จุด ลบ 8.68 จุด หรือ 0.54% มูลค่าการซื้อขาย 5.11 หมื่นล้านบาท
SET ปิดลบ 9 จุดเซ่นแรงขายกลุ่ม Global plays แนะจับตา TISCO ประกาศงบฯไตรมาส 3 พรุ่งนี้ โดยดัชนีปิดตลาดวันนี้ ที่ระดับ 1,607.50 จุด ลบ 8.68 จุด หรือ 0.54% มูลค่าการซื้อขาย 5.11 หมื่นล้านบาท
10 ต.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,607.50 จุด ลบ 8.68 จุด หรือ 0.54% มูลค่าการซื้อขาย 5.11 หมื่นล้านบาท
10 หุ้นกดดัชนีวันนี้

ด้านนายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยวันนี้แกว่งตัวในกรอบ 1,600-1,620 จุด จนกว่าจะมีพัฒนาการที่ชัดเจนในการเจรจาการค้าระหว่างสหรัฐฯ และจีน คล้ายกับตลาดหุ้นในภูมิภาคเอเชียที่วันนี้แกว่งไซด์เวย์ออกด้านข้าง โดยวอลุ่มเทรดถือว่ายังบางเกือบทุกตลาดในภูมิภาค ทำให้เห็นว่าตลาดฯยังอยู่ในโหมด Wait &amp; See
ส่วนบ้านเราแม้ว่าวันนี้หุ้น AWC เข้าเทรดแล้ว แต่ก็ไม่ได้ช่วยหนุนตลาดฯเท่าใดนัก โดยยังคงเผชิญแรงขายจากหุ้นกลุ่ม Global plays ที่ปรับตัวลงเป็นส่วนใหญ่ อย่าง SCC ปรับตัวลงจากความวิตกผลประกอบการไตรมาส 3/62 และหุ้น GPSC ปรับลงจากที่ขึ้นไปมากแล้วในช่วงก่อนหน้านี้ อีกทั้งพรุ่งนี้ลูกหุ้นเพิ่มทุนก็จะเข้าเทรดด้วย
อย่างไรก็ดี ปัจจัยที่ยังต้องติดตามนอกเหนือจากเจรจาการค้าแล้ว ยังมีเรื่องการถอนตัวของอังกฤษออกจากสหภาพยุโรป (Brexit) ส่วนบ้านเราติดตามการอภิปราย พ.ร.บ.งบประมาณรายจ่าย พ.ศ.2563 และการทยอยประกาศผลประกอบการงวดไตรมาส 3/62 ของกลุ่มแบงก์ ซึ่ง TISCO จะออกมาในวันศุกร์นี้ และในสัปดาห์หน้าก็จะทยอยออกมามากขึ้น
แนวโน้มการลงทุนในวันพรุ่งนี้ (11 ต.ค.) นายวีระวัฒน์ กล่าวว่า ตลาดฯคงจะยังแกว่งตัวในกรอบ 1,600-1,620 จุด จนกว่าจะได้เห็นพัฒนาการของการเจรจาการค้า
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
AWC มูลค่าการซื้อขาย 8,130.14 ล้านบาท ปิดที่ 6.05 บาท เพิ่มขึ้น 0.05 บาท
SCC มูลค่าการซื้อขาย 3,338.09 ล้านบาท ปิดที่ 372.00 บาท  ลดลง 13.00 บาท
BANPU มูลค่าการซื้อขาย 2,765.28 ล้านบาท ปิดที่ 13.30 บาท ราคาไม่เปลี่ยนแปลง
GPSC มูลค่าการซื้อขาย 2,062.79 ล้านบาท ปิดที่ 75.00 บาท ลดลง 2.75 บาท
PTT มูลค่าการซื้อขาย 1,994.63 ล้านบาท ปิดที่ 44.50 บาท ลดลง 1.25 บาท